  Виталий Пронин 21-тӥ феврале пусйиськомы Анай кыллэсь калыккуспо нуналзэ. Удмурт шаер, удмурт калык та дано праздникез пусъёнэ арысь аре мыло-кыдо пыриське. Туэ но чакламын пӧртэм ужрадъёс. Кылсярысь, та нуналэ ик Ижысь "Столица" вуз каронъя центрын удмурт журналист Вероника Ваулина усьтоз лингво-писпузэ: солэн "куаръёсыз" вылын гожтэмын луозы удмурт кылын кылъёс, нош мукет палаз соос пусйиськозы ӟуч кылын. Со сяна, та нуналэ ик Ижысь Эшъяськон юртын йылпумъянъёс лэсьтэмын луозы "Анай кыл, мон тонэ утисько!" ӵошатсконлы. Огъя вераса, Анай кыллэн нуналаз ортчытыны чакламын пӧртэм пумо ужрадъёс.Туспуктэм вылын: "Мынам Удмуртие" телерадиокомпаниысь журналистлэн В. Ваулиналэн кичӧлтэмезъя дасям кыл-писпу.Елена Тугашова Туспуктэм: В. Ваулина Теги: анайкыл удмуртлык  